
	      MAT Á ÁHRIFUM LAGASETNINGAR*
                   – sbr. samþykkt ríkisstjórnar frá 10. mars 2017
*umfjöllun um einstök efnisatriði misjafnlega ítarleg, eftir umfangi máls og eðli

	Málsheiti og nr.
	

Frumvarp til laga um breytingu á lögum um fjármálafyrirtæki, nr. 161/2002 (markaðsáhætta) / FJR26060016
	Ráðuneyti 
	Fjármála- og efnahagsráðuneyti
	Stig mats
	☒ Frummat, sbr. 1. gr.
☐ Endanlegt mat, sbr. 10. gr. 

	Dags.
	9. júlí 2026



	A. Greining og mat á fjárhagslegum áhrifaþáttum fyrir ríkið

	Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs
Ekki er gert ráð fyrir áhrifum á fjárhag ríkisins.

Tekjubreytingar
Ekki er gert ráð fyrir því að samþykkt frumvarpsins kalli á breytingu á eftirlitsgjaldi til Seðlabanka Íslands eða hafi önnur áhrif á tekjur ríkisins.

Útgjaldabreytingar 
Ekki er gert ráð fyrir því að samþykkt frumvarpsins auki útgjöld ríkisins.

Eignabreytingar
Ekki er gert ráð fyrir því að samþykkt frumvarpsins hafi áhrif á eignir ríkisins.

Aðrir áhrifaþættir varðandi ríkisfjármál
Nei.

	B. Samræmi við útgjaldaramma og fimm ára fjármálaætlun – fjármögnun 

	Hefur verið gert ráð fyrir þeim fjárhagsáhrifum á málaflokk sem leiða kunna af samþykkt frumvarpsins?
Á ekki við.

Hafi ekki þegar verið gert ráð fyrir útgjöldum við verkefni, hvernig er þá ætlunin að finna þeim stað innan útgjaldaramma málaflokks t.d. með tilfærslu fjármuna eða með því að draga úr öðrum útgjöldum?
Á ekki við.

Tengist einhver ný eða aukin tekjuöflun verkefninu?
Nei.

	C. Efnahagsáhrif – áhrif á atvinnulíf, vinnumarkað og samkeppni

	Hagræn áhrif á heildareftirspurn og einstaka markaði – hagstjórnarsjónarmið 
Með CRR III var leitast við að gera eiginfjárkröfur vegna markaðsáhættu áhættunæmari og draga úr mun á markaðsáhættu milli lánastofnana. Áætlað er að gildistaka breytinga í samræmi við heildarendurskoðun á veltubók (FRTB) samkvæmt CRR III leiði til þess að eiginfjárkrafa vegna markaðsáhættu samkvæmt stoð I muni tvö- til þrefaldast hjá viðskiptabönkunum í samanburði við kröfuna sem reiknuð er samkvæmt gildandi aðferðafræði. Þar sem FRTB-regluverkið eykur áhættugrunn vegna markaðsáhættu mun fjárhæð eigin fjár sem bankarnir þurfa að viðhalda vegna samanlagðrar kröfu um eiginfjárauka einnig hækka.

Þrátt fyrir hækkun á eiginfjárkröfum vegna markaðsáhættu samkvæmt stoð I og tilheyrandi hækkun á samanlagðri kröfu um eiginfjárauka bendir gróft frummat sem byggist á gagnaskilum frá kerfislega mikilvægum viðskiptabönkum til þess að í heild leiði innleiðing FRTB til óverulegrar lækkunar á heildareiginfjárkröfum í hlutfalli við áhættugrunn. Sú niðurstaða endurspeglast í því að lágmarkseiginfjárkrafa samkvæmt stoð I og stoð II breytist lítið, þótt samsetning hennar breytist verulega, sem leiðir til lægra hlutfalls þegar krafan er sett fram sem hlutfall af hærri áhættugrunni. Frumathugun bendir til þess að heildareiginfjárkrafa viðskiptabanka gæti komið til með að lækka um 0,1 til 0,2 prósentustig. Þótt heildareiginfjárkrafa, sem hlutfall af áhættugrunni lækki, þá lækkar hlutfall eigin fjár af áhættugrunni einnig. Það skýrist af því að áhættugrunnur hækkar vegna innleiðingar FRTB, á meðan gert er ráð fyrir að fjárhæð eigin fjár haldist óbreytt. Frumathugunin bendir til þess að eiginfjárhlutfall kerfislega mikilvægra viðskiptabanka geti lækkað um 0,2 prósentustig. Gildistaka FRTB mun einnig hafa áhrif á mörk fjárfestingar- og veltubókar en frummatið tekur ekki mið af mögulegum breytingum vegna þeirra. Mat á eiginfjárþörf vegna fjármálagerninga er mismunandi eftir því hvort þeir eru flokkaðir í veltubók eða fjárfestingarbók.

Innleiðing reglugerðar sem byggist á tillögu framkvæmdastjórnarinnar heldur eiginfjárkröfunum nær því sem leiðir af gildandi reglum til ársloka 2029.

Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999. 
Sjá C.1. 

Ráðgjafarnefnd um opinberar eftirlitsreglur var síðast skipuð í maí 2017 og rann skipunartími hennar út 31. maí 2020. Ekki var því leitað umsagnar nefndarinnar.

Samkeppnisskilyrði
Innleiðing reglugerðarinnar stuðlar að því að íslenskar lánastofnanir standi jöfnum fæti gagnvart samkeppnisaðilum erlendis.

	D. Önnur áhrif

	Áhrif á fjárhag sveitarfélaga, sbr. 129. gr. sveitarstjórnarlaga, nr. 138/2011
Ekki er gert ráð fyrir sértækum áhrifum á fjárhag sveitarfélaga.

Áhrif á frelsi til að veita þjónustu (með eða án staðfestu á Íslandi)
Samræming við reglur annars staðar á Evrópska efnahagssvæðinu er til þess fallin að greiða fyrir veitingu þjónustu þvert á landamæri.

Áhrif á tæknilegar reglur um vöru og fjarþjónustu, sbr. lög nr. 57/2000  
Á ekki við.

Áhrif á byggðalög
Ekki er gert ráð fyrir sértækum áhrifum á byggðalög.

Áhrif á frjáls félagasamtök
Ekki er gert ráð fyrir sértækum áhrifum á frjáls félagasamtök.

Áhrif á jafnrétti kynjanna
Ekki er gert ráð fyrir sértækum áhrifum á jafnrétti kynjanna.

Áhrif a lýðheilsu
Ekki er gert ráð fyrir sértækum áhrifum á lýðheilsu.

Áhrif á menntun, nýsköpun og rannsóknir
Ekki er gert ráð fyrir sértækum áhrifum á menntun, nýsköpun og rannsóknir.

Áhrif á möguleika einstaklinga og fyrirtækja til að eiga samskipti þvert á norræn landamæri
Samræming við reglur annars staðar á Norðurlöndum er til þess fallin að greiða fyrir veitingu þjónustu þvert á norræn landamæri.

Áhrif á stjórnsýslu, s.s. hvort ráðuneyti og stofnanir eru í stakk búin til að taka við verkefni
Gert er ráð fyrir að Seðlabanki Íslands hafi eftirlit með framkvæmd laga sem innleiða reglugerðina. Ekki er gert ráð fyrir að innleiðingin hafi teljandi áhrif á eftirlitið eða að hún kalli á breytingu á eftirlitsgjaldi.

Áhrif á stöðu tiltekinna þjóðfélagshópa, s.s. aldurshópa, tekjuhópa, mismunandi fjölskyldugerðir, launþega/sjálfstætt starfandi/utan vinnumarkaðar
Ekki er gert ráð fyrir sértækum áhrifum á stöðu tiltekinna þjóðfélagshópa.

Áhrif á umhverfi og sjálfbæra þróun 
Ekki er gert ráð fyrir sértækum áhrifum á umhverfi og sjálfbæra þróun.

	E. Niðurstaða mats  – með vísun í fylgiskjöl ef við á

	Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag  
Ekki er gert ráð fyrir áhrifum á fjárhag ríkisins.

Önnur áhrif en bein fjárhagsáhrif, álitamál eða fyrirvarar sem ástæða þykir til að vekja athygli á 
Liður í aðild Íslands að innri markaði Evrópska efnahagssvæðisins er upptaka Evrópugerða sem snúa að markaðnum í EES-samninginn og innleiðing þeirra í landsrétt í kjölfarið. Upptaka og innleiðing reglugerðar sem byggist á tillögu framkvæmdastjórnarinnar er liður í því.

Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat)
Tímanleg innleiðing reglugerðar sem byggist á tillögu framkvæmdastjórnarinnar er liður í góðri framkvæmd Íslands á EES-samningnum og því að tryggja áframhaldandi aðgang íslenskra fyrirtækja og neytenda að innri markaði Evrópska efnahagssvæðisins. Hún stuðlar jafnframt að hagstæðum rekstrarskilyrðum íslenskra lánastofnana og alþjóðlegri samkeppnishæfni atvinnulífsins.

	F. Til útfyllingar vegna endanlegs mats – breytingar frá frummati

	Voru áform um lagasetninguna ásamt frummati á áhrifum kynnt fyrir FJR? 
Eru helstu efnisatriði frumvarpsins óbreytt/lítið breytt frá þeim tíma? 
Ef gerðar hafa verið breytingar umfram það, sbr. það frummat á áhrifum frumvarpsins sem áður var kynnt, hverjar eru þær og hver eru fjárhagsáhrifin? 

